Den ene af røverne, en 19-årig mand fra Jammerbugt-området er anholdt og varetægtsfængslet, men politiet har endnu intet spor af den formodede gerningsmand nummer to. Ligesom der heller ikke er spor af den bil, de stak af i efter søndag morgen at have truet sig til 10.000 kroner fra en kiosk i Tranum og efterfølgende begået hjemmerøveri mod en mand i et privat hjem i Torslev. Der er tale om en hvid varebil med registreringsnummer GE 89333. Politiet er stadig interesserede i at høre fra folk, der har kendskab til røveriet.

Opsummering:
Nordjyllands Politi efterlyser fortsat en hvid varevogn i forbindelse med to røverier begået søndag formiddag i Tranum og Torslev ved Brovst.